સ્મિતાબેન વૃજલાલ જાની નામની આ મહિલા તલાટી કમ મંત્રી મૂળ લાઠીના વતની છે. થોડા સમય અગાઉ પણ જુલાઇ માસમાં 7 હજાર રુપિયાની લાંચ લેતા ઝડપાયા હતા. ત્યારબાદ જૂનાગઢ એસીબીએ તપાસ શરુ કરી હતી. આ તપાસ દરમિયાન તેમની પાસેથી સ્થાવર-જંગમ મિલકત મળી આવી હતી. આ મહિલા સામે વર્ષ 2007 માં પણ બિનહિસાબી મિલકત અંગે અરજી કરાઇ હતી. ત્યારથી જ તે એસીબીની નજરમાં હતા. સૂત્રોના જણાવ્યા મુજબ હિંડોરણા ચોકડી પાસે કરોડોની જમીન અને હોટલ આ મહિલા તલાટીના નામે છે. હાલના બજાર ભાવ મુજબ આ જમીન 4 થી 5 કરોડ રુપિયાની છે.